
Tisztelt Képviselő-testület!

Egy Káli-medence közösségépítő program megvalósítása érdekében az előterjesztéshez mellékelt javaslattal kereste meg a Káli-medencéért Alapítványt, valamint Köveskál, Kővágóörs, Kékkút és Mindszentkálla Község Önkormányzatát Kelemen Attila, mint projekt koordinátor. 
A program megvalósításának költsége 800. 000 Ft, melyből az előzetes egyeztetések szerint 400. 000 Ft-ot az Alapítvány, és egyenként 100. 000 Ft-ot az érintett önkormányzatok finanszíroznának.
Az előzetes egyeztetések szerint a program megvalósítására az Alapítvány kötne szerződést, és a költség kifizetése is az Alapítványtól történne, amihez az önkormányzatok átadnák az általuk vállalt 100. 000 Ft-ot az Alapítvány részére. 

Határozati javaslat

A)
 MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

…/2026 (…) HATÁROZATA
Káli-medence közösségépítő programban való részvételről

Mindszentkálla Község Önkormányzata Képviselő-testülete részt kíván venni az előterjesztés szerinti „Káli-medence közösségépítő programban”.
Vállalja, hogy a program megvalósításához szükséges költségből 100. 000 Ft-ot finanszíroz oly módon, hogy azt erre a célra a Káli-medencéért Alapítvány részére átadja, tekintettel arra, hogy a projekt koordinátor az Alapítvány részéről kerül megbízásra.

Felkéri a polgármestert a szükséges megállapodás megkötésére, a program megvalósításához szükséges intézkedések megtételére. 

Felelős: Csombó Zoltán, polgármester 
Határidő: 2026. december 31. 








B) 
MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

…/2026 (…) HATÁROZATA
Káli-medence közösségépítő programban való részvételről

Mindszentkálla Község Önkormányzata Képviselő-testülete nem kíván részt venni az előterjesztés szerinti „Káli-medence közösségépítő programban”.

Felkéri a polgármestert, hogy a döntésről a Káli-medencéért Alapítványt tájékoztassa. 

Felelős: Csombó Zoltán, polgármester
Határidő: 2026. április 15. 

